runetrust/blame-folketinget-dk huggingface dataset:
Jacob Buksti (S), 2003-11-25:
Det har heller ikke været muligt at få en ordentlig forklaring på, hvorfor dette forslag skal tromles igennem, før der er kommet en rapport fra den arbejdsgruppe i Told og Skat, som netop har arbejdet med denne sag, men som nu er opløst. Vi mener i lighed med mange høringssvar, at der ikke er lettelser for de mange virksomheder, der under alle omstændigheder laver en kapitalforklaring i forbindelse med revisionens almindelige arbejde eller som led i bankernes behandling af låneansøgninger og lignende.
Kristian Thulesen Dahl (DF), 2000-02-23:
Men jeg spørger, om det er et selvstændigt mål for Socialdemokratiet på regeringskonferencen at undgå en situation, hvor man kommer til at afgive suverænitet i grundlovens forstand og dermed kommer ind i en problemstilling, der handler om, at man enten skal have fem sjettedeles flertal her i Folketinget for at gennemføre det eller en folkeafstemning.
Rosa Lund (EL), 2024-11-26:
Det er nok der, jeg bliver lidt forvirret, for i mange af de sager, vi desværre har set her på det seneste, og som jeg også ved at regeringen er ærgerlige over, særlig med bosteder, hvor der bor mennesker med handicap, og hvor der har været ulykker, har svaret jo været: Vi må styrke tilsynet.
Marcus Knuth (KF), 2020-06-02:
For lidt over et år siden blev jeg meget imponeret over Socialdemokratiet, der jo kom med den her fortælling om, at man havde fundet en helt ny måde at løse asyludfordringerne på, nemlig at så snart asylansøgerne kom til Danmark, ville Socialdemokratiet trylle dem ned til en lejr i Nordafrika.
Lars Løkke Rasmussen (V), 2018-02-27:
Det er jo helt rigtigt, som der bliver lagt til grund for spørgsmålet, at Folketinget for nylig har vedtaget det, vi kaldte retfærdighedspakken, hvor man ophæver forældelsesfristerne for krav på erstatning og godtgørelse, som udspringer af, at en forvaltningsmyndighed har tilsidesat lovbestemte forpligtelser over for børn, der har været udsat for overgreb.
Trine Pertou Mach (EL), 2024-04-16:
Vi ser hundredtusindvis af fordrevne palæstinensere ved grænsen til Egypten, som ikke aner, hvordan deres næste dag, næste nat, næste uge ser ud; om de nogen sinde kan komme hjem eller de bliver presset ind i Egypten for derefter aldrig at kunne komme tilbage til deres eget land igen.
Astrid Carøe (SF), 2020-05-26:
Jeg skal høre: Hvis vi fortsat ser, at virksomhederne ikke formår at leve op til de måltal, de faktisk selv sætter, eller at nogle virksomheder sågar slet ikke får sat de her måltal, som de er forpligtet til at gøre, forestiller Radikale Venstre sig så, at man kan tage nogle af de her sanktioneringsmuligheder i brug, som faktisk allerede ligger i loven?
Roger Courage Matthisen (ALT), 2018-10-11:
Løsningen og det, der hjalp mig, var ikke stigmatiserende retorik og at kalde de her områder for ghettoer, det var ikke at ekskludere folk igennem en politik, det var ikke at have dogmatiske lister og kriterier, der bare er trukket op – sådan virker det nogle gange – af en hat.
Anne-Mette Winther Christiansen (V), 2009-09-08:
Jeg har hørt, at det er blevet sagt, at vi skal væk fra at skævvride Danmark, og jeg har hørt, at det er blevet sagt, at vi ikke skal straffe nogen, og jeg har hørt fru Helle Thorning-Schmidt sige i sommer, at det skal være dyrere at være dansker, og jeg har læst skatteudspillet fra Socialistisk Folkeparti og Socialdemokraterne.
Christian Juhl (EL), 2012-03-02:
Jeg har undret mig over, at hr. Søren Espersen ikke har benyttet sig af 10 års central rolle som støtte for VK-regeringen, og vi hører jo her, at den viden, som han bygger sit forslag på, har ligget fremme og har været tilgængelig for alle og enhver, også ham selv, sådan at den gamle regering, hvor hr. Søren Espersen havde indflydelse, kunne have fået realiseret det her.
Lone Dybkjær (RV), 2007-05-08:
Men jeg vil i hvert fald gerne opfordre alle, der er skeptiske over for det her, til ikke at lade det bedste være det godes værste fjende, forstået på den måde at når vi nu ikke kan få det bedste – og det mener vi jo alle sammen, tror jeg, der er ordførere her i dag, at vi havde – så må vi i hvert fald samarbejde om at få det bedste gode, om man så må sige, altså, at vi får det gode så godt som muligt.
Jane Heitmann (V), 2017-02-03:
Netop nu arbejder Udvalget vedrørende det nære og sammenhængende sundhedsvæsen på forslag til, hvordan vi kan styrke netop det sammenhængende sundhedsvæsen og blive bedre til at sikre gode overgange, så færre i fremtiden vil opleve at blive sat mellem to stole eller i det hele taget føle sig fortabt i et stort sundhedsvæsen, som kan være svært for den enkelte at navigere i, særlig når man er i en sårbar og udsat position.
Lene Espersen (KF), 2007-03-22:
Jeg vil sige til hr. Kim Christiansen, at grunden til, at regeringen ikke valgte at medtage det forslag, som jo var et forslag, der sådan kom ind midt i processen, fordi der var en række borgmestre, der ønskede, at udvalget skulle behandle det, sådan set var, at Kommunernes Landsforening ikke ønskede det medtaget.
Henriette Kjær (KF), 2000-05-12:
Der er altså positive ting i det her, og vi vil meget gerne være med til at diskutere de enkelte elementer i forslaget og måske, hvis vi kunne tage os lidt længere tid, prøve at få ministeren til at gennemgå patientforsikringen generelt, så vi kan se, om vi kan gøre det bedre.
Ole Vagn Christensen (S), 2008-02-19:
Vi Socialdemokrater finder også, at der i EU’s landbrugsordninger må ske en større omlægning af landbrugsstøtten til miljøstøtte og dyrevelfærd, og at det allerede bør ske nu i forbindelse med de nationale muligheder, for EU’s sundhedstekst giver mulighed for omfordeling af midler fra landbrugsstøtte til miljøstøtte og dyrevelfærd.
Leif Mikkelsen (V), 2005-12-14:
Hvis det er et udtryk for hr. Morten Helveg Petersens forståelse af skattepolitik, så kunne jeg næsten sige det samme, som jeg sagde om den socialdemokratiske skattepolitik, for så er det med at holde på både hat og briller og tegnebog, hvis Det Radikale Venstre får noget at skulle have sagt.
Pernille Blach Hansen (S), 2003-02-26:
I forlængelse af det vil jeg gerne spørge statsministeren: Hvor lang tid gælder den garanti, som statsministeren gav under valgkampen, som fru Lissa Mathiasen lige har oplæst, hvor statsministeren siger, at den borgerlige regering ikke vil ændre i den eksisterende huslejeregulering?
Søren Krarup (DF), 2003-11-13:
I 1920'erne, da Socialdemokratiet dannede regering, det var 1924-1926, hed forsvarsministeren hr. Laust Rasmussen, og han bidrog til at afruste Danmark, og det vil sige, at Socialdemokratiet også igennem 1930'erne var dem, der stod bag det, der skete den 9. april 1940.
Keld Albrechtsen (EL), 2004-01-15:
Derfor håber jeg meget stærkt på, at ministeren, når han skal besvare forespørgslen, vil give Folketinget et tilsagn om, at Danmark vil stå fast på, at der ikke skal være tvangsmæssigt udbud af disse færger, og at denne politik skal gælde for alle færgerne, også f.eks. færgen til Læsø.
Morten Østergaard (RV), 2016-10-06:
Den får snarere lidt mere sul på kroppen, al den stund at det, vi var uenige om, var, om det var klogt at pris- og lønregulere boligskatten, og nu har regeringen sagt, at ud over det vil den indefryse en del af den ekstra stigning ud over inflationen, som så forfalder ved ejendommens omsætning.
Simon Emil Ammitzbøll-Bille (UFG), 2020-06-22:
Når hr. Søren Pape Poulsen påstår, at udlændingepolitik er det, der binder blå blok sammen, så er hr. Søren Pape Poulsen nok tættere på at forklare den borgerlige deroute, end han selv er klar over.
Finn Sørensen (EL), 2018-10-26:
Og så fik jeg jo ikke sagt fra talerstolen, at Enhedslisten – hvad der for mig er en selvfølge, men det er ikke sikkert, det er det for dem, der sidder og følger med – rent politisk går ind for, at de pågældende mennesker kan udnytte de valgrettigheder, uanset hvad EU gør.
Jann Sjursen (KRF), 2002-12-09:
Jeg gentager derfor spørgsmålet: Hvilke aktstykker er det for fremtiden, at Dansk Folkeparti agter at stemme for i Finansudvalget, så Dansk Folkeparti med sin stemmeafgivning viser, at det ikke bare er luftfrikadeller, når hr. Thulesen Dahl i dag står og siger, at vi skal give 0,7 pct. af BNI i ulandsbistand?
Morten Østergaard (RV), 2019-10-03:
Jeg ved jo, at det var Dansk Folkeparti, der rullede sømmåtten ud og forhindrede regeringsbilen i at komme videre med projektet om at give virksomhederne mulighed for at få mere udenlandsk arbejdskraft til Danmark – og det tror jeg stadig væk vi er enige om.
Lone Dybkjær (RV), 2006-03-30:
Jeg synes, det er lidt mærkeligt, at en statsminister kan skrive et brev til sin østrigske formand og foreslå, at vi skal være aktive på det ligestillingsmæssige område, foreslå, at den europæiske ligestillingspagt bliver vedtaget, og så ikke vil have et sted i Folketinget, hvor det her spørgsmål diskuteres en smule seriøst.
Kim Behnke (FRI), 2001-01-11:
Vores konklusion i Frihed 2000 er derfor, at vi ikke kan støtte det forslag til vedtagelse, og vi kan heller ikke støtte nogen af de andre forslag til vedtagelse, der er fremsat her i dag. Men jeg vil gerne gentage, at når det gælder det overordnede synspunkt, så støtter vi den omlægning af betalingen af vores alternative energiproduktion i Danmark fra finanslov til den enkelte forbruger i form af PSO-afgifter.
Peter Skaarup (DF), 1998-04-21:
Og vi havde håbet, at der efter folketingsvalget ville være et andet flertal, der kunne sørge for at få gennemført et forslag som det her og de andre fornuftige forslag, der er på dagsordenen her i dag. Desværre er det ikke sådan, og vi må så bare ønske os, at der på et tidspunkt kommer et flertal for disse forslag her i Folketinget.
Benny Engelbrecht (S), 2021-02-24:
Når det er sagt, vil jeg egentlig også gerne benytte mig af lejligheden til, når nu det er spørgsmål om Kystbanen, der bliver rejst, også lige at tillade mig at kippe lidt med flaget for de gode resultater, der er opnået her i det forgangne år, altså i 2020, med rettidighed på Kystbanen.
Freddie H. Madsen (DF), 2004-11-24:
Jamen når man nu ser på, at der gives maksimalt 20 pct. til byggeri inden for det private, og de almene boligselskaber skal have mindst 35 pct., så kan jeg da ikke se andet, end at det er et fornuftigt tiltag at nøjes med de 20 pct. og så få nogle flere boliger for det samme antal kroner.
Peter Kofod Poulsen (DF), 2018-04-11:
Så vil jeg i hvert fald bare opfordre ministeren til også at tage det andet tilfælde op, altså det her med domsmænd, for jeg synes simpelt hen, det er fuldstændig centralt, og jeg synes, at det eksempel fra Sverige, vi har set, viser, hvordan en meget stor indvandring jo altså også sætter sit præg på noget af det allerhelligste i en retsstat, nemlig vores domstole.
Villy Søvndal (SF), 2004-12-14:
Jeg spurgte, om finansministeren vil give en garanti for, at vi ikke får et begivenhedsforløb, der hedder, at først får vi en folketingsvalgkamp – måske i januar, hvem ved – og derefter vågner danskerne op en iskold februarmorgen og finder ud af, at finansministeren nu tvinger kommunerne til at lave nedskæringer for de ældre, børnene og de udsatte grupper.
Mattias Tesfaye (S), 2018-12-05:
Er det den juridiske vurdering, vi har fået oversendt til Folketinget, hvori der står, at der ikke er nogen retlige forpligtelser i det her, at det ikke har nogen betydning, og at det ikke er en konvention, der binder nogen lande til noget som helst, eller er det det, ministeren siger i dag, som er, at det vil styrke vores muligheder for at sende folk hjem?
Mette Thiesen (DF), 2023-05-04:
Jeg har endnu til gode at møde en skolelærer – jeg har mødt en del; jeg er selv skolelærer – der kan forklare og dermed også forsvare, hvorfor det er i orden, at Aisha skal bære tørklæde, fordi hun selv eller gennem sine forældre og det omkring hende selvbestaltede shariapoliti underkaster sig islams meget strikse regler, jævnfør sura 33, vers 59, hvori der tydeligt står, og nu citerer jeg: »Profet!
Pernille Frahm (SF), 1998-10-28:
Det er blevet foreslået af nogle, at man prøvede at lave et organ af embedsmænd eller andre, som overordnet skulle styre handicapproblematikken eller i hvert fald sørge for, at den blev taget op, at der var en opmærksomhed om den, og at man måske gennem det kunne få en linje.
Frank Aaen (EL), 2005-04-21:
Det, der undrer lidt, er selvfølgelig at høre Venstres ordfører i så højstemt et toneleje tale om, hvor vigtigt det er at have alsidighed og bidrage til den demokratiske debat, samtidig med at man med den anden hånd fra regeringens side endnu en gang skærer i portostøtten, som vi ved vil ramme 18 blade ud over de 300 fagblade, der blev ramt ved den seneste forringelse af portostøtten.
Magnus Heunicke (S), 2009-12-15:
Der er flere, der har nævnt elektrificeringen i debatten i dag og også i den offentlige debat; jeg ved, at vi i hvert fald netop har drøftet det meget i forligskredsen, og jeg har et konkret spørgsmål: Var det muligt måske at fremrykke elektrificeringen, at sætte nogle stolper op allerede nu, når vi alligevel er i gang med at lave sporet?
René Skau Björnsson (S), 2003-02-20:
Mange uddannelsessøgende er jo på grund af for få billige ungdomsboliger nødt til at finde en bolig på det private boligmarked og ganske ofte under forhold, der ikke kvalificerer til nogen form for boligstøtte. I Socialdemokratiet mener vi, at det vil være en bedre prioritering af midlerne at sørge for at bygge flere billige ungdoms- og kollegieboliger, så flere kan få gavn af et billigt botilbud i stedet for at tilgodese den i forvejen privilegerede gruppe, der allerede har fået foden indenfor.
Leif Lahn Jensen (S), 2011-02-08:
Helt ærligt: Kan ministeren ikke godt forstå, at folk ikke synes, at de kan stole på den her regering; at folk er i tvivl om, hvad den her regering vil, når den siger ét den ene dag og noget andet den anden dag, og når de før et valg heller ikke kan stole på, hvad den siger den vil gøre efter et valg?
Rosa Lund (EL), 2025-12-12:
Uden at lægge ord i munden eller tanker i hovedet på nogen tror jeg ikke der er nogen af dem, der har skrevet under på borgerforslaget, som, hvis det blev gennemført, ville have noget imod, at man afsatte de her 400 mio. kr., som SF netop foreslog under finanslovsforhandlingerne.
Jens Joel (S), 2023-04-27:
Jeg vil gerne sige, at jeg som udgangspunkt ikke synes, at det her er et område, som EU skal regulere eller blande sig i, og på den måde er jeg sådan set ikke for, at det er et EU-direktiv, der har pålagt os det, men jeg er til gengæld tilhænger af den model, som blev valgt, kan man sige, i forhold til at implementere det.
Kim Andersen (V), 2009-04-02:
For et lille land, som baserer en meget, meget stor del af sin økonomi på udenrigshandel, er det af uvurderlig betydning at have fri, åben og uhindret adgang til de mange lande med den høje købekraft ude i Europa, ligesom det er af stor betydning, at vores borgere kan søge uddannelse og job i Europa uden at være hindret af paskontroller, af bureaukratiske indrejsetilladelser, af visa osv.
Karsten Lauritzen (V), 2018-12-11:
Regeringens holdning er, at en fortsat udbredelse af eldrevne køretøjer, det være sig plugin hybridbiler, brændselscelledrevne køretøjer og natur- og biogasdrevne biler, er et vigtigt element i den grønne omstilling, både på kort og på langt sigt.
Peter Skaarup (DF), 2003-01-23:
Der burde man have været langt mere aktiv fra den gamle regerings side, og jeg synes nok, det er noget sent, man nu kommer i tanker om, at det egentlig var et meget godt forslag, der blev fremsat dengang af bl.a. den nuværende justitsminister, hr. Jacob Haugaard, fru Pia Kjærsgaard og hr. Jan Køpke Christensen.
Anders Kronborg (S), 2026-01-29:
Det her forslag indeholder jo en mulig screeningsmodel, som der jo er en ekspertgruppe der arbejder med nu, og vi har et underudvalg i Indfødsretsudvalget, og jeg kunne godt tænke mig at spørge, om det er meget magtpåliggende for Alternativet, at der ikke kommer samtaler med borgere i Folketingets Indfødsretsudvalg.
Thomas Jensen (S), 2009-10-22:
Jeg taler ikke om, at der er nogen rigtig pris, jeg spørger såmænd bare den konservative ordfører, om den konservative ordfører kan garantere med dokumentation eller sandsynliggøre, at det bliver billigere for den enkelte borger og for den enkelte virksomhed i Københavns og Frederiksberg Kommuner, når det her system bliver indført.
Kim Behnke (FRI), 2000-01-19:
Jeg tænker i den forbindelse på bestemmelserne i § 30, hvor det bliver nævnt, at undtagelserne f.eks. gælder statens sikkerhed - det er selvfølgelig helt naturligt - eller forsvaret, hvor man også godt kan forstå, at det gælder den offentlige sikkerhed.
Tommy Ahlers (V), 2021-03-10:
Altså, kan man ikke være bange for, at hvis man ikke venter på ekspertgruppen, så får vi nogle utilsigtede konsekvenser, som vi slet ikke kan leve med, og hvor vi så skal til at gå tilbage og sige, at niveauet ikke helt skal være dér alligevel, men at det skal være dér, og så kommer vi til at skade dansk erhvervsliv, i stedet for at vi venter?
Sandy Brinck (S), 2003-05-27:
Jeg synes, det er værd at vide, hvordan Venstre forholder sig til de her dele, for det er altså dybt bekymrende, hvis man vedtager et lovforslag, hvori der højt og klart står to-tre ekstra døde om året plus de kvæstede, og så siger man, at det kompenserende er en lang række af tiltag, som vi så ikke kan være sikre på kommer til at virke ude i virkeligheden, fordi det jo helt afhænger af den politimæssige kontrol.
Anni Matthiesen (V), 2013-04-03:
Det, der bare er, synes jeg, ærgerligt, er, at der er nogle forhindringer for, at endnu flere tør købe de her hoppepuder, og som jeg har forstået producenten, er det jo netop for det første, fordi der er to offentlige myndigheder, der skal ind at godkende, at de i det hele taget må sættes op, fordi de hører ind under to forskellige bekendtgørelser, og for det andet, fordi de bliver sat lig med havetrampolinerne, som der jo helt klart har været mange ulykker med.
Sonja Albrink (CD), 1998-10-20:
Selv om det i bemærkningerne til forslaget er anført, at der ikke er tale om nogen reform, så er det vel ikke for meget sagt, at der trods alt er tale om, at der nu i høj grad bliver lagt nogle faste rammer for efterforskningen, og at bestemmelserne om eksempelvis observation med kikkert eller fotografering med deres kriminalitetskrav udelukker denne efterforskningsmetode i sager, hvor straframmen ikke overstiger bøde.
Per Clausen (EL), 2007-05-02:
Det er vel alligevel rigtigt forstået, at de besparelser, Danmarks Radio nu gennemfører, får meget alvorlige konsekvenser for Danmarks Radios sendevirksomhed, og at Danmarks Radio især efterfølgende vil have en helt anden karakter end det Danmarks Radio, som man kunne se, da man lavede medieaftalen sidste gang.
Dennis Flydtkjær (DF), 2012-04-18:
Er det ikke bare ren dobbeltmoral, når man dengang kritiserede, at det skulle koste 420 kr. for et knallertbevis – i øvrigt noget, man selv har fastholdt, efter man kom i regering – og man så nu vælger at sige, at det skal være 500 kr. dyrere for en nummerplade?
Karina Lorentzen (SF), 2008-05-16:
Da vi valgte at fremsætte forslaget, var det faktisk, fordi det var blevet behandlet i vores gruppe og indstillet til fremsættelse samme dag, som ministeren faktisk i salen senere stod og sagde, at hun gerne ville være med til at kigge på reglerne, og så har jeg simpelt hen ikke tænkt over, at vi måske godt kunne have trukket det tilbage.
Kim Christiansen (DF), 2018-05-16:
Så vil jeg bare lige sige til hr. Kristian Pihl Lorentzen, at indledningsvis nævnte hr. Kristian Pihl Lorentzen i sin ordførertale, at man ønskede at stille en række spørgsmål, helt konkret 12 spørgsmål, men ikke for at genere.
Lea Wermelin (S), 2020-05-13:
Der er brug for mange forskellige indsatser, hvis vi skal bremse tilbagegangen i biodiversiteten, og en biodiversitetslov kan være én vej at gå, og det indgår også blandt de mange forslag til en kommende natur- og biodiversitetspakke, som regeringen har modtaget fra borgere, organisationer, eksperter, erhverv og andet.
Karen Hækkerup (S), 2008-12-12:
Jeg vil gerne, når Venstres ordfører afviser at ville inddrage ejendomsfunktionærerne under den særlige beskyttelse, fordi de ikke udfører offentligt hverv, opfordre til, at man tænker over, at ejendomsfunktionærerne i en boligforening - hvor der kun bor folk, som er anvist af kommunen, hvor ejendomsfunktionæren udfører et ekstremt vigtigt arbejde for at få dagligdagen til at fungere, og hvor der kan være rigtig mange vanskelige beboere - står midt i skudlinjen hver eneste dag.
Elisabeth Arnold (RV), 1998-06-10:
Vi synes fra radikal side, at en kommission er aldeles unødvendig. Vi synes faktisk, at der sker så meget på området, og vi har så meget gang i reformprocessen også herfra, så vi synes, at det arbejde skal vi simpelt hen fortsætte med, mens der er gang i det, og så skal vi simpelt hen ikke sidde og begrave problemstillingerne i en kommission, hvor der måske ville gå to-tre år, før der ville udkomme en betænkning, som vi så skulle til at tage diskussionen om bagefter og sige: Hvad skal vi nu gøre med den her betænkning? Jeg synes, vi har et godt område her, hvor der er masser
Søren Søndergaard (EL), 2001-05-31:
Lad mig starte med at slå fast, at vi i Enhedslisten ikke så meget som ét sekund er i tvivl om, at en regering under Anders Fogh Rasmussens ledelse med Peter Brixtofte f.eks. som skatteminister, med Peter Hansen-Nord som energiminister, med Pia Kjærsgaard og Søren Krarup som henholdsvis flygtningeminister og kirkeminister på alle punkter uden undtagelse ville være værre end den nuværende regering.
Ole Stavad (S), 2003-04-30:
Derudover vil jeg godt spørge skatteministeren, om det er regeringens fremtidige stil, at når der opstår tekniske muligheder for, at man kan finde bedre, lettere og billigere løsninger med hensyn til det bureaukrati, som det offentlige har pålagt virksomhederne at udføre i forbindelse med skatteregnskab m.v., så skal virksomhederne betale for at finde disse lettere løsninger.
Annie Lunde Hansen (CD), 2000-01-27:
Efter vores opfattelse er der ganske gode grunde til at kræve, at medarbejdere, som tilvirker fødevarer med henblik på salg til publikum, skal igennem et kursus i almen fødevarehygiejne, og så er det i øvrigt ligegyldigt, hvordan medarbejderne er aflønnede, og om cafeteriet drives på den eller den anden måde.
Mattias Tesfaye (S), 2020-06-17:
Jeg har selvfølgelig rakt hånden ud til den østrigske regering, som i parentes bemærket også er ny – det er et samarbejde mellem De Konservative og De Grønne – ligesom vi har fået ny regering i Danmark, men synspunkterne, som jeg i hvert fald forstår dem, er ikke skiftet synderlig i Wien, og det er vel også det, der er grundlaget for, at vi har kunnet fortsætte samarbejdet med dem.
Frank Aaen (EL), 2000-10-11:
Vi er ikke umiddelbart faldet over noget, som vi er imod i lovforslaget, og det er jo selvfølgelig det, vi tager stilling til, selv om vi er imod afsenderen af forslaget. Jeg vil dog sige, at vi ønsker at gå det tættere igennem, da det er et indre marked-direktiv, og da vi er betænkelig ved alle de totale harmoniseringer, der kommer via indre marked-direktiverne, vil vi forbeholde os den endelige stilling til betænkningsafgivelsen i udvalget.
Knud Erik Kirkegaard (KF), 2004-10-26:
Vi har til tider stået næsten alene, og derfor kan det jo ikke undre, at vi er vældig glade for, at det nu er lykkedes at få et flertal i Folketinget til at gå ind på den tankegang, som vi og måske også et enkelt andet parti har fremført gennem en årrække.
Lissa Mathiasen (S), 2003-12-11:
Udgangspunktet for vores diskussion har været, at man går fra en husleje på 2.500 kr. om måneden for en 80-m2-lejlighed til at få en husleje på 4.100 kr., hvis der er fuld støtte, og en husleje på 4.500 kr., hvis der ikke er fuld støtte.
Keld Albrechtsen (EL), 2000-11-21:
Men jeg vil godt spørge fru Charlotte Antonsen: Hvorfor kan fru Charlotte Antonsen ikke medvirke til hr. Jann Sjursens udmærkede forslag: at vi i dag får vedtaget et forslag til vedtagelse, som simpelt hen siger til regeringen, at den skal stå fast på kommissærposten?
Inger Støjberg (DD), 2025-10-09:
Så troede jeg måske lidt naivt, at Socialdemokraterne ville bakke op om det forslag, for det var jo det, statsministeren lige havde stået og sagt på det socialdemokratiske årsmøde i Aalborg meget kort tid før, altså at vi netop selv skal kunne bestemme over vores udlændingepolitik.